ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ/น/ด/ข.  11 /2551

เรื่อง  หลักเกณฑ์ เงื่อนไข และวิธีการในการจัดให้มีระบบการบริหาร  
ความเสี่ยงเพื่อการดําเนินธุรกิจอย่างต่อเนื่องของบริษัทหลักทรัพย์  
 ------------------------

                   อาศัยอํานาจตามความใน(1)  ข้อ 4(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543  เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543  และข้อ 25/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543  เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 23/2549  เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ (ฉบับที่ 10) ลงวันที่ 25 ตุลาคม พ.ศ. 2549

                   (2)  ข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543  เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 และข้อ 20/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543  เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543  ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กย. 26/2549  เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 11) ลงวันที่ 25 ตุลาคม พ.ศ. 2549 

                   (3)  ข้อ 3 และข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 24/2549  เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 25 ตุลาคม พ.ศ. 2549

                   (4)  ข้อ 2(1) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547  เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547

                   (5)  ข้อ 4(3) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2539  เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 13 กรกฎาคม พ.ศ. 2539

                    (6) ข้อ 2 และข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 42/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ที่เป็นหน่วยลงทุน ลงวันที่ 3 สิงหาคม พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้อ


ข้อ ๑ ในประกาศนี้

                   “บริษัทหลักทรัพย์”  หมายความว่า  บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ การจัดการกองทุนรวม การจัดการกองทุนส่วนบุคคล และการให้สินเชื่อเพื่อธุรกิจหลักทรัพย์

                   “งานที่สําคัญ”  หมายความว่า  งานที่เกี่ยวกับการให้บริการ การทําธุรกรรม หรืองานอื่น ๆ ของบริษัทหลักทรัพย์ซึ่งหากมีการหยุดชะงักอาจส่งผลกระทบต่อลูกค้า การดําเนินงาน

ธุรกิจ ชื่อเสียง ฐานะและผลการดําเนินงานของบริษัทหลักทรัพย์อย่างมีนัยสําคัญ

                   “ผู้ให้บริการ”  หมายความว่า  ผู้ให้บริการเป็นผู้ติดต่อกับผู้ลงทุนในนามของบริษัทหลักทรัพย์หรือผู้ให้บริการด้านงานสนับสนุนแก่บริษัทหลักทรัพย์

                   “สํานักงาน”  หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ประกาศนี้ไม่ใช้บังคับกับสถาบันการเงินที่มีหน่วยงานกํากับดูแลธุรกิจหลักโดยตรงอยู่แล้วและสถาบันการเงินนั้นได้รับใบอนุญาตประกอบธุรกิจหลักทรัพย์ในภายหลัง หากหน่วยงานกํากับดูแลดังกล่าวมีข้อกําหนดหรือแนวทางปฏิบัติให้สถาบันการเงินนั้นปฏิบัติในลักษณะเดียวกับหลักเกณฑ์การบริหารความเสี่ยงเพื่อการดําเนินธุรกิจอย่างต่อเนื่องของบริษัทหลักทรัพย์ตามประกาศนี้


ข้อ ๓ เพื่อให้มั่นใจว่างานสําคัญของบริษัทหลักทรัพย์จะสามารถดําเนินการได้อย่างต่อเนื่องหรือกลับมาดําเนินการในเวลาที่เหมาะสมเมื่อเกิดเหตุการณ์ที่ทําให้การปฏิบัติงานตามปกติของบริษัทหลักทรัพย์ต้องหยุดชะงัก บริษัทหลักทรัพย์ต้องจัดให้มีการกําหนดนโยบายการบริหารความต่อเนื่องทางธุรกิจ (Business Continuity Management) ที่ได้รับความเห็นชอบจากคณะกรรมการบริษัท 


ข้อ ๔ บริษัทหลักทรัพย์ต้องจัดให้มีมาตรการในการควบคุมและติดตามการปฏิบัติตามนโยบายที่กําหนดไว้ในข้อ 3 และจัดสรรทรัพยากรเพื่อรองรับการดําเนินการตามนโยบายดังกล่าวอย่างเพียงพอ


ข้อ ๕ บริษัทหลักทรัพย์ต้องจัดให้มีการระบุงานที่สําคัญ ตลอดจนประเมินความเสี่ยงที่อาจทําให้งานที่สําคัญหยุดชะงัก วิเคราะห์ผลกระทบต่อการประกอบธุรกิจและประเมินความเสียหายที่อาจเกิดขึ้นจากการหยุดชะงักของงานที่สําคัญ เพื่อให้สามารถกําหนดลําดับความสําคัญของการดําเนินการและทรัพยากรที่จะใช้ในการเรียกคืนการดําเนินงานได้อย่างมีประสิทธิภาพ


ข้อ ๖ บริษัทหลักทรัพย์ต้องจัดทําแผนรองรับการดําเนินธุรกิจอย่างต่อเนื่อง (Business Continuity Plan) ซึ่งครอบคลุมงานที่สําคัญของบริษัทหลักทรัพย์ไว้เป็นลายลักษณ์อักษร โดยอย่างน้อยต้องระบุถึงรายละเอียดในเรื่องดังต่อไปนี้

(1) ขั้นตอนการดําเนินการเพื่อรองรับหรือเรียกคืนการดําเนินงานให้กลับสู่สภาวะปกติที่มีรายละเอียดเพียงพอที่บุคลากรหรือผู้ที่ได้รับมอบหมายให้ปฏิบัติงานให้แก่บริษัทหลักทรัพย์สามารถปฏิบัติได้

(2) ข้อมูลเกี่ยวกับผู้รับผิดชอบการปฏิบัติงานในกรณีที่มีการหยุดชะงักของงานที่สําคัญ รวมทั้งรายละเอียดเกี่ยวกับหน้าที่และความรับผิดชอบของผู้ปฏิบัติงานดังกล่าว

(3) การติดต่อสื่อสารกับผู้ที่เกี่ยวข้องทั้งภายในและภายนอก ซึ่งอย่างน้อยต้องกําหนดวิธีการและช่องทางการติดต่อสื่อสาร และข้อมูลของผู้ที่เกี่ยวข้องและผู้รับผิดชอบการติดต่อสื่อสาร 

แผนรองรับการดําเนินธุรกิจอย่างต่อเนื่องตามวรรคหนึ่งต้องได้รับความเห็นชอบจากคณะกรรมการบริษัทหรือคณะทํางานที่ได้รับมอบหมายจากคณะกรรมการบริษัทให้รับผิดชอบในการปฏิบัติตามนโยบายการบริหารความต่อเนื่องทางธุรกิจ

ในกรณีที่บริษัทหลักทรัพย์มีการปรับปรุงหรือแก้ไขเพิ่มเติมแผนรองรับการดําเนินธุรกิจอย่างต่อเนื่องอย่างมีนัยสําคัญ ให้บริษัทหลักทรัพย์ดําเนินการตามความในวรรคสองด้วย


ข้อ ๗ บริษัทหลักทรัพย์ต้องดําเนินการปรับปรุงข้อมูลเกี่ยวกับผู้รับผิดชอบการปฏิบัติงานตามข้อ 6(2) และข้อมูลของผู้ที่เกี่ยวข้องและผู้รับผิดชอบการติดต่อสื่อสารตามข้อ 6(3) ให้เป็นปัจจุบัน


ข้อ ๘ ในกรณีที่บริษัทหลักทรัพย์ใช้บริการงานที่สําคัญจากผู้ให้บริการ บริษัทหลักทรัพย์ต้องจัดให้แผนรองรับการดําเนินธุรกิจอย่างต่อเนื่องตามข้อ 6 ครอบคลุมถึงกรณีที่เกิดเหตุการณ์ซึ่งอาจทําให้การปฏิบัติงานตามปกติของผู้ให้บริการต้องหยุดชะงัก เว้นแต่บริษัทหลักทรัพย์มีการดําเนินการที่ทําให้มั่นใจได้ว่าผู้ให้บริการจะสามารถให้บริการงานที่สําคัญได้อย่างต่อเนื่องเมื่อเกิดเหตุการณ์ดังกล่าว  


ข้อ ๙ บริษัทหลักทรัพย์ต้องจัดให้มีการดําเนินการในเรื่องดังต่อไปนี้ อย่างน้อยปีละหนึ่งครั้ง 

(1)  การทดสอบและทบทวนแผนรองรับการดําเนินธุรกิจอย่างต่อเนื่องตามข้อ 6 

(2)  การประเมินผลการทดสอบตาม (1) และการจัดทํารายงานผลการประเมินโดยผู้ที่ได้รับมอบหมายให้ทําหน้าที่ดังกล่าว ซึ่งมีความรู้ความสามารถและมีความเป็นอิสระ

(3)  การรายงานผลการทดสอบ ทบทวน และประเมินตาม (1) และ (2) ต่อคณะกรรมการบริษัทหรือคณะทํางานที่ได้รับมอบหมายจากคณะกรรมการบริษัทให้รับผิดชอบในการปฏิบัติตามนโยบายการบริหารความต่อเนื่องทางธุรกิจ

                   ในกรณีที่มีการเปลี่ยนแปลงโครงสร้างองค์กร ระบบงานหรือปัจจัยอื่น ที่มีผลกระทบต่อการดําเนินงานของบริษัทหลักทรัพย์อย่างมีนัยสําคัญ บริษัทหลักทรัพย์ต้องจัดให้มีการดําเนินการตาม (1) โดยเร็ว 


ข้อ ๑๐ ในกรณีที่เกิดการหยุดชะงักของงานที่สําคัญของบริษัทหลักทรัพย์ ให้บริษัทหลักทรัพย์แจ้งเหตุที่ทําให้งานที่สําคัญหยุดชะงักพร้อมรายละเอียดให้สํานักงานทราบในโอกาสแรกที่ทําได้โดยต้องไม่เกินวันทําการถัดจากวันที่เกิดการหยุดชะงักของงานที่สําคัญดังกล่าว และเมื่อการหยุดชะงักของงานที่สําคัญสิ้นสุดลงแล้ว ให้บริษัทหลักทรัพย์แจ้งให้สํานักงานทราบโดยเร็ว


ข้อ ๑๑ บริษัทหลักทรัพย์ต้องจัดเก็บเอกสารหลักฐานที่เกี่ยวข้องกับการดําเนินการตามข้อ 9 และข้อ 10 เป็นระยะเวลาไม่น้อยกว่าสองปีนับแต่วันที่จัดทําเอกสารหลักฐานนั้น โดยต้องจัดเก็บในลักษณะที่พร้อมให้สํานักงานสามารถตรวจสอบได้โดยเร็วเมื่อได้รับการร้องขอ


ข้อ ๑๒ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2551 เป็นต้นไป


ผู้มีอํานาจลงนาม - ประกาศ  ณ  วันที่  28 เมษายน พ.ศ. 2551                             

 

 

                                                     (นายธีระชัย ภูวนาถนรานุบาล)

                                                                เลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์